Ná die oorlog keer hy net vir ’n kort rukkie terug na sy geboorteland voordat hy na Europa reis en uiteindelik in 1904 aan die St. Louis’ World Fair se vertonings oor die Anglo-Boereoorlog gaan deelneem. Hy was in daardie tyd onder meer ook betrokke in die mislukte pogings om ’n Boeregemeenskap in Mexico te vestig. Hy gaan woon later permanent in New Mexico waar hy in 1917 sterf. Sy nasate woon steeds in die VSA.